Kui Lawrence Miles'i valemi komponentide karakteristikute FK või OH või KON paranemine on saavutatud tehniliste lahendustega, mis on uued, omavad leiutustaset ja on tööstuslikult kasutatavad, siis on tegemist patentsete leiutistega (vt Patendiseadus § 8) ja neid saab toote ekspordiriikides teatud ajaks (nt kuni 20 aastat) monopoolsuse saavutamiseks ja ebaausa äritegevuse tõkestamiseks patentidega kaitsta. Patent kaitseb kaudselt ka välis(turu)riigi jae- või hulgimüüjat ebaausa äritegevuse eest selle tururiigi territooriumil. See on rakendusuuringute ja toote- või tehnoloogiaarenduste üks lõppeesmärke, mida vajab ettevõtte tippjuhtkond ise kui ka jae- ja hulgimüüja (klient). Seepärast on ettevõtte tippjuhtkonna põhjendatud majanduslik huvi selles, et investeeringud tooteinnovatsioonidesse annaksid võimalikult maksimaalseid tulemusi. Vähemalt selliseid tulemusi, mille kasutamise ainuõigusi saab ettevõtte tururiigis oma nimele registreerida (patentida, kaitsta).